2-ри Кубански конен полк. Бие се храбро при превземането на Никопол и в първата и втората атака на Плевен. Награден е с орден „Свети Владимир“ IV степен с мечове и бант. Проявява се при рекогносцировката на Ловеч на 26 и 27 юли и превземането на Ловеч на 22 август 1877 г. Награден е с орден „Света Ана“ II степен с мечове. Отличава се при третата атака на Плевен и е награден със златно оръжие „За храброст“. Повишен е във военно звание полковник за отличие в боевете при селата Горни Дъбник и Телиш. Проявява се в боевете за селата Правец и Ташкесен, Етрополе, Златишкия проход, София, Пазарджик и при преследването на корпуса на Сюлейман паша.